wickkiey/tamil-wikipedia-chunked huggingface dataset:
# செரில் சாண்டுபெர்கு

**செரில்காராசாண்டுபெர்கு** (;பிறப்புஆகத்து 28, 1969), ஓர் அமெரிக்க நுட்ப நிருவாகியும் செயற்பாட்டாளரும் எழுத்தாளரும் ஆவார். இவர் **முகநூல்** நிறுவனத்தின் முதன்மைச் செயற்பாட்டு அலுவலரும்லீன்இன்.ஆர்கு ( அல்லது லீன் இன் அறக்கட்டளை) தளத்தின் நிறுவனரும் ஆவார். சூன் 2012 இல், முகநூலின் இயக்குநர்கள் குழுவுக்குத் தேர்ந்தெடுக்கப்பட்டார். இவ்வாறு முகநூல் இயக்குநர் குழுவுக்குத் தேர்ந்தெடுக்கப்பட்ட முதல் பெண் இவரே. முகநூலில் சேரும் முன்னர்கூகுளின் உலகளாவிய இணைய விற்பனை மற்றும் செயற்பாடுகள் பிரிவின் துணைத் தலைவராகப் பணியாற்றினார். கூகுளின் இலாப நோக்கற்ற கூகுள்.ஆர்குசேவை அமைப்பை உருவாக்குவதிலும் பங்காற்றினார். கூகுளில் பணியாற்றுவதற்கு முன்பு ஐக்கிய அமெரிக்க கருவூலச் செயலாளரான இலாரன்சு சம்மர்சின் முதன்மை அலுவலராகவும் இருந்தார்.  
2012 இல், தைம் இதழ் ஆண்டுதோறும் வெளியிடும் உலகின் 100 செல்வாக்கு மிக்கோர் பட்டியலில் இடம்பெற்றார். சூன் 2015 நிலவரப்படி, முகநூல் மற்றும் பிற நிறுவனங்களில் உள்ள அவரது பங்குகளின் மதிப்பு அடிப்படையில், செரில் அமெரிக்க தாலர் ஒரு பில்லியனுக்கும் மேற்பட்ட மதிப்பு மிக்கவராகஇருக்கலாம்என்றுகணிக்கப்பட்டுள்ளது.
# வியட்நாம் ஊடகங்கள்

**வியட்நாம் ஊடகங்கள்** *(Media of Vietnam)* என்பன வியட்நாமில் நிலவும் அச்சு, ஒலிபரப்பல், இணையப் பெருந்திரள் ஊடகங்கள் ஆகியவற்றை உள்ளடக்கும்.
# வியட்நாம் ஊடகங்கள்

## தொலைக்காட்சி

### வியட்நாம் தொலைக்காட்சி

முதன்மைக்கட்டுரை: வியட்நாம் தொலைக்காட்சி  
வியட்நாமில் முதல் தொலைக்காட்சி ஒளிபரப்பு 1960 களில் தொடங்கியது. முதன்முதலாக, அமெரிக்காவும் தென்வியட்நாமும் இணைந்து வியட்நாம் மொழியில் ஒன்றும் ஆங்கிலத்தில் ஒன்றுமாக இரண்டு தொலைக்காட்சி அலைவரிசைகளைச் சாய்கோனில் உருவாக்கின.  
தேசிய ஒளிபரப்பு நிறுவனமாகிய வியட்நாம் தொலைக்காட்சி (VTV) கியூபா தொழில்நுட்ப உதவியுடனும் பயிற்சியுடனும் 1970 செப்டம்பரில் நிறுவப்பட்டது . VTV நாட்டிலேயே மிகப் பெரிய தொலைக்காட்சி நிறுவனமாகும். இது ஒனபது முழுநேர அலைவரிசைகளில் பன்னாட்டளவில் செயற்கைகோள் வழியாக ஒளிபரப்புகிறது. இது (VTVCab) எனும் மிகப் பெரிய வடத் தொலைக்காட்சி வலையமைப்பையும் DTH எனும் செயற்கைகோள் சேவை அமைப்பையும் இயக்குகிறது. இவை VTV1 முதல்- VTV9 வரையிலான ( VTV7, VTV8 இயங்கவில்லை) பின்வரும் ஒன்பது முழுநேர அரசு அலைவரிசைகளையும் பதினாறு வியட்நாமிய முகவாண்மை அலைவரிசைகளையும் இயக்குகின்றன: VTVCab1 (கியாய் திரி TV), VTVCab2 (பிம் வியட்), VTVCab3 (தே தாவோ ]]), VTVCab (வான் கோவா), VTVCab5 (E அலைவரிசை), VTVCab6, VTVCab7 (D நாடகங்கள்), VTVCab8 (பிபி), VTVCab9 (தகவல் TV), VTVCab10 (O2 TV), VTVCab11 (TVஅங்காடி VTVCab12 (நயப்பு பாணி TV), VTVCab14 (உலோத்தே தாத் வியட் வீட்டங்காடி), VTVCab15 (M அலைவரிசை), VTVCab16 (போங் தா TV), VTVCab17 (யேய1 TV), VTVCab19 (திரைப்படம்), VTVCab20 (V குடும்பம்)அலைவரிசையும் 45 வட்டார, பன்னாட்டு அலைவரிசைகளும்.
# வியட்நாம் ஊடகங்கள்

## தொலைக்காட்சி

### வியட்நாம் பல்லூடகக் கூட்டிணையம்

முதன்மைக்கட்டுரை: வியட்நாமியப் பல்லூடகக் கூட்டிணையம்  
வியட்நாமியப் பல்லூடகக் கூட்டிணையம் (VTC) ஐந்து தேசிய அலைவரிசைகளை இயக்குகிறது. இது மட்டுமே வியட்நாமில் இலக்கவியல் தரைத்தொலைக்காட்சி நிலையச் சேவையைக் (DTT) கொண்டுள்ளது. இது சந்தாவழிச் சேவை என்றாலும் இதன் குறிகைகளைப் பரவலாகக் கமுக்கமாக உரிமம் இன்றியே மடுப்பதும் உண்டு.  
இது வியட்நாம் அரசு இயக்கும் கூட்டிணையம் ஆகும். இது அஞ்சல், தொலைதொடர்பு அமைச்சகத்தின் கீழ் இயங்குகிறது. இது மூன்று முழுநேர விளம்பர அலைவரிசைகளை இயக்குகிறது. இதோடு VBC-VTC5 எனும் பொழுதுபொக்குக் கேளிக்கை அலைவரிசை, இன்றைய TV-VTC7 எனும் திரைப்பட அலைவரிசை, Viet-VTC9 எனும் வியட்நாமியப் பண்பாட்டு அலைவரிசை ஆகியவையும் சந்தா வழி இயங்கும் பல அலைவரிசைகள் ஆகியவற்ரையும் இயக்குகிறது. பின்னவற்றில், (VTC2) எனும் தகவல் தொழில்நுட்ப, தகவல் தொடர்புத் தொழில்நுட்ப அலைவரிசை, VTC3 எனும் விளையாட்டு அலைவரிசை, (VTC4) எனும் நயப்புப் பொருள், நடை அலைவரிசை, VTC6 எனும் திரைப்பட அலைவரிசை ஆகியவை அடங்கும்.இவற்ரோடு மூன்று புதிய அலைவரிசைகளாக, முதவதாக (VTC7) எனும் தேர்வுக்கான அலைவரிசையும் இரண்டாவதாக VTC1, VTC13 ஆகியவை ஊடாட்ட அலைவரிசைகளாகவும் (VTC11) எனும் குழந்தைகள் அலைவரிசையும், VTC12 எனும் விளம்பர அலைவரிசையும் (VTC14) எனும் இயற்கைப் பேரிடர் அலைவரிசையும் (VTC16)(3NTV) எனும் வேளாண்மை அலைவரிசையும் இயங்குகின்றன. 2006 இல் (VTC அலைபேசி TV) எனும் அலைபேசிகளுக்கான உலகின் முதல் முகவாண்மைவழி தொலைக்காட்சிச் சேவை DVB-H அமைப்பைப் பயன்படுத்தி உருவாக்கப்பட்டது. இது வியட்நாமியப் பல்லூடகக் கூட்டிணையத்தாலும் வியட்நாம் தொலைக்காட்சி உரிமையாளர்களாலும் இயக்கப்படுகிறது.
# வியட்நாம் ஊடகங்கள்

## தொலைக்காட்சி

### வட்டார நிலையங்கள்

கனாய்த் தொலைக்காட்சி, ஓ சி மின் நகரத் தொலைக்காட்சி ஆகிய வட்டார தொலைக்காட்சி அமைப்புகள் வட்டார நிலையங்களாகச் செயல்படுகின்றன. பின்னது மேகாங் படுகை வட்டாரப் பெரும்பகுதியில் ஒளிபரப்புகிறது.
# வியட்நாம் ஊடகங்கள்

## தொலைக்காட்சி

### பிற முகமைத் தொலைக்காட்சி

வியட்நாமில் 1991ஆம் ஆண்டுக்குப் பின் விடுதிகள் அயல்தூதரகங்கள், அரசு அலுவலகங்கள், செயற்கைக்கோள் தொலைத்தொடர்பு அலைஉணர் கிண்ணத்தை நிறுவவும் இயக்கவும் அயல்நாட்டு நிகழ்ச்சிகளைக் காணவும் உரிமம் அரசால் வழங்கப்பட்டது.இன்று, கனாய், ஓ சி மின் நகர் போன்ற பெருநகர்களில் உள்ள பெரும்பாலான மக்கள் வடத்தொலைக்காட்சிச் சேவையை முகமைப்பணம் கட்டிப் பெறுகின்றனர். இதில் மிகப் பெரிய வலையமைப்பு வியட்நாம் தொலைக்காட்சியின் பிரிவாகிய (VTVCab) நிறுவனத்தால் இயக்கப்படுகிறது. இதைப் பின்பற்றி, ஓ சி மின் நகர்த் தொலைக்காட்சியும் (HTVC), (கனாய் தொலைக்காட்சி (Hanoicab) ஆகியன முகமைவழி சேவையை நடத்துகின்றன. அண்மையில், சாய்கோன் பயணியர் வடத்தொலைக்காட்சிச் சேவை (SCTV) தொடங்கப்பட்டுள்ளது. இது VTV, சாய்கோன் பயணியர்க் குழுமம் ஆகியவை கூட்டாக நடத்தும் சேவை அமைப்பு) ஆகும். மிக அண்மையில் K+ எனும் சேவை அமைப்பும் இயங்குகிறது. இது (VTVCab), Canal+ ஆகியவை 2009 ஆம் ஆண்டு பிற்பகுதியில் இருந்து கூட்டாக இயக்கும் நேரடி வீட்டுச் சேவை அமைப்பாகும்.
# வியட்நாம் ஊடகங்கள்

## வானொலி

முதல் வியட்நாமிய வானொலி ஒலிபரப்பல் 1945, செப்டம்பர் 2 இல் தொடங்கியது. இதில் ஓ சி மின் நாட்டின் விடுதலையை அறிவித்தார்.  
தென்வியட்நாம் தனது வானொலியை 1955 இல் ஏற்படுத்தியது.  
வியட்நாம் போர் முடிந்து, வியட்நாம் ஒருங்கிணைந்த்தும் 1978 இல் அனைத்து வானொலி நிலையங்களுக் வியட்நாம் குரல் அமைப்பின்கீழ் ஒருங்கிணைக்கப்பட்டு அது வியட்நாம் தேசிய வானொலி நிலையம் ஆகியது.
# வியட்நாம் ஊடகங்கள்

## செய்தித்தாள்கள்

தோய் மோய் நடவடிக்கையின்படி, வியட்நாம் கட்டற்ர சந்தைமுறைக்கு மாறியதும், அரசு தன் கொள்கைகளை மக்களுக்கு தொடர்ந்து உடனடியாக் அறிவிக்க செய்தித்தாள்களைப் பயன்படுத்தியது. இந்நடவடிக்கையால், 1996க்குப் பிறகு, செய்தித்தாள்கள் இருமடங்காகப் பெருகின.
# சூரசேனர்

**சூரசேனர்** (Shurasena) யது குல சூரசேன நாட்டின் (தற்கால மதுரா) அரச குடும்பத்தினன். சூரசேனர் கிருஷ்ணரின் தந்தை வழி தாத்தா ஆவார். சூரசேனரின் மகன் வசுதேவர், கம்சனின் தங்கையான தேவகி மற்றும் ரோகிணி தேவி ஆகியோரின் கணவர் ஆவார். மேலும் பாண்டவர்களின் தாயான குந்தி சூரசேனரின் மகளாவார்.  
இவரின் மகனாக வசுதேவர் – தேவகிக்கும் பிறந்தவரே கிருட்டிணன் ஆவார். வசுதேவரின் முதல் மனைவியான ரோகிணிக்குப் பிறந்தவர்களே பலராமன் மற்றும் சுபத்திரை ஆவர்.
# வியட்நாமிய இலக்கியம்

**வியட்நாமிய இலக்கியம்** *(Vietnamese literature)* என்பது வியட்நாமியரால் படைக்கப்பட்ட வாய்மொழி, எழுத்துவழி இலக்கியத்தைக் குறிக்கும்.என்றாலும் இதில் பிரெஞ்சு, அமெரிக்க, ஆத்திரேலிய ஆங்கில வியட்நாமிய எழுத்துகளும் அடங்குவதுண்டு. பதினொறாம் நூற்றாண்டுக்கு முன் ஓராயிரம் ஆண்டுகள் சீனா வியட்நாமை ஆண்டதால் அப்போதைய வியட்நாமிய இலக்கியங்கள் செவ்வியல் சீன மொழியில் எழுதப்பட்டன. சூ நோம் (Chữ nôm) எனும் வியட்நாமிய எழுத்து பத்தாம் நூற்றாண்டில் உருவாக்கப்பட்டது. இது உருமாற்றப்பட்ட சீன எழுத்துகளால் ஆயது. இதில் வியட்நாம் மொழியில் வியட்நாமியர் எழுத இசைவாக விளங்கியது.முதலில் இது சீன மொழியினும் இழிவாகக் கருதப்பட்டாலும் நாளடைவில் புகழ் பெறலானது. 18 ஆம் நூற்றாண்டில் பல வியட்நாமிய எழுத்தாளர்களும் கவிஞர்களும் தம் எழுத்தால் செழுமைப்படுத்தியதும் மிகவும் வளர்ந்து மறுமலர்ச்சியுற்றது. அலுவல்சார் ஆட்சி மொழியாகவும் மாறியது. சூ குவோசு இங்கு (Chữ quốc ngữ) எனும் வியட்நாமிய எழுத்து பதினேழாம் நூற்றாண்டில் உருவாக்கப்பட்டது. என்றாலும் இது இருபதாம் நூற்றாண்டு வரை மக்களால் பரவலாக ஏற்கப்படவில்லை. கிறித்தவ இறையியக்கத்தினரிடம் மட்டுமே இருந்தது. பிரெஞ்சு இந்தோசீனாவில் பிரெஞ்சு ஆதிக்கவாதிகளால் இதைப் பயன்படுத்த ஆணையிட்டது. ஆனால் இருபதாம் நூற்ராண்டின் இடைப்பகுதிக்குள் அனைத்து இலக்கியங்களும் குவோசு இங்கு எழுத்தில் எழுதப்படலாயின.
# வியட்நாமிய இலக்கியம்

## சீன மொழியில் இயற்றிய இலக்கியம்

முதன்மைக்கட்டுரை: வியட்நாமில் சீன மொழி இலக்கியம்  
இப்போது கிடைக்கும் மிகப் பழைய வியட்நாம் எழுத்தாலர்களின் இலக்கியம் செவ்வியல் சீன மொழியில் அமைந்துள்ளது. வியட்நாம் வரலாறு குறித்த அனைத்து அரசு ஆவணங்களும் செவ்வியல் சீன மொழியிலேயே அமைந்துள்ளன. தொடக்க காலக் கவிதைகளும் செவ்வியல் சீனத்திலேயே உள்ளன.இன்றைய வியட்நாமியருக்கு சீன எழுத்துகள் மட்டுமன்றி, இந்தச் சீன மொழி இலக்கியங்களும் குவோசு இங்கு எழுத்தில் நேரடியாக ஒலிபெயர்த்தாலும் கூட அவற்றின் சீனத்தொடரும் இலக்கணமும் புரியாதனவாகவே அமைகின்றன. பொதுமக்களுக்குப் புரிய இவற்றை வியட்நாமியப் பேச்சுமொழியில் மொழிபெயர்க்க வேண்டியனவாக உள்ளன. இவற்றில் வியட்நாம் அரசர்களின் ஆணைகளும் அரசர் வரலாறும் சீனாவில் இருந்தான வியட்நாமின் விடுதலை அறிவிப்பும் வியட்நாமியக் கவிதைகளும் அடங்கும். குறிப்பிடத்தக்க எழுத்துகளின் காலநிரல் பட்டியல் கீழ்வருமாறு:  
- Chiếu dời đô அல்லது Thiên đô chiếu (遷都詔) 1010 இல் இப்போதைய நின் பின்னில் (கோவா உலூவில்) இருந்து இப்போதைய கனாய்க்குத் (தாய் இலாவுக்கு) தாய் சோ வியட்டின் தலைநகரம் மாற்றப்பட்ட ஆணை.
- Nam quốc sơn hà (南國山河) 1077 இல் தளபதி இலியோ துவோங் கியேத் இயற்றிய தென்னக மலைகளும் ஆறுகளும் கவிதை
- Đại Việt sử ký (大越史記)1272 இல் இலே வான் கூவு வரைந்த தாய் வியட் ஆவணங்கள்
- Hịch tướng sĩ (Dụ chư tỳ tướng hịch văn 諭諸裨將檄文) 1284 இல் அலுவலர்களுக்கும் தளபதி திரான் குங் தாவோவுக்கும் இடப்பட்ட ஆணைகள்
- An Nam chí lược (安南志略) ஆன் நாம் ஆனன் அவர்களின் சுருக்கமான ஆவணங்கள், 1335
- Gia huấn ca (家訓歌குடும்ப்ப் பயிற்சி நெறி), 976 வரிகள் உள்ள கன்பியூசிய அறக் கவிதை, இங்குயேன் திராய் 1420 இல் இயற்றியது
- Lĩnh Nam chích quái (嶺南摭怪) "இலின் நாமின் விந்தைக் கதைகள்" 14 ஆம் நூற்றாண்டு, வூ குய்ன் பதிப்பித்தது (1452-1516).
- Đại Việt sử lược (大越史略) தாய் வியட்டின் சுருக்கமான வரலாறு, ஆனன். 1377
- Việt Điện U Linh Tập (越甸幽靈集) Spirits of the Departed in the Viet Realm, இலிய் தியே குயேன் (Lý Tế Xuyên)]], 1400
- Bình Ngô đại cáo (平吳大誥) அல்லது Cáo bình Ngô, மிங் பேரரசை அமைதியாக்குவதற்கான பேராணை, இங்குயேன் திராய் (Nguyễn Trãi)]] 1428
- Đại Việt sử ký toàn thư (大越史記全書) தாய் வியட்டின் முழு ஆவணங்கள், இங்கோ சீ இலியேன் (Ngô Sĩ Liên) 1479.
- Truyền kỳ mạn lục (傳奇漫錄, விந்தைக் கதைத் திரட்டு, இங்குயேன் தூ (Nguyễn Dữ), 16ஆம் நூற்றாண்டு
- Hoàng Lê nhất thống chí (皇黎一統志}}) இலே பேரரசரின் ஒருங்கிணைப்பு ஆவணங்கள், கியா உலோங்குடன் முடிவுறும் வரலாற்றுப் புதினம். ஆனன்.
- [[Chinh phụ ngâm (征婦吟) "படைவீரனின் மனைவியின் வருத்தம்", சீன மூலம்: தாங் திரான் சோன் (Đặng Trần Côn), 1745
- [[Đại Việt thông sử (大越通史) வரலாறு, இலே குய் தோன் (Lê Quý Đôn), 1749
- Vân đài loại ngữ (芸臺類語) கலைகளஞ்சியம், இலே குய் தோன் ( Lê Quý Đôn) 1773
- Phủ biên tạp lục (撫邊雜錄)முன்னணிக் கதைகள் இலே குய் தோன் (Lê Quý Đôn), 1776
- *வியட்நாம் தோற்ற வரலாறு* (越南亡國史 *Việt Nam vong quốc sử*), [பான் போய் சாவூ (Phan Bội Châu) யப்பான் மொழியில் 1905 இல் எழுதியது
# வியட்நாமிய இலக்கியம்

## வட்டார மொழி இலக்கியங்கள்

### சூ நோம் எழுத்தில் (Chữ nôm) (字喃)

சீன எழுத்துருக்களைச் சார்ந்து வியட்நாமில் புதிதாக புனையப்பட்ட சூ நோம் எழுத்துமுறை 13 ஆம் நூற்றாண்டில் வியட்நாம் பேச்சு மொழியை எழுத உருவாக்கப்பட்ட எழுத்தமைப்பாகும். பெரும்பாலும் இந்த சூ நோம் எழுத்து நூல்கள் புத்திய சூ குவோசு இங்கூ எழுத்துமுறையில் ஒலிபெயர்க்கப்பட்டு இவை இக்கால வியட்நாமியரால் புரிந்துகொள்ளவும்படுகின்றன. என்றாலும், சூ நோம் எழுத்துமுறை செந்தரப்படுத்தப் படாததால், சில எழுத்துருக்களை பயன்படுத்தும்போது அவை எந்த சொல்லைக் குறிக்கின்றன என்பதில் மயக்கங்கள் நிலவுகின்றன. எனவே சூ நோமில் இருந்து சூகுவோசு இங்கூவுக்கு ஒலிபெயர்க்கப்படும்போது பல வேறுபாடுகள் ஏற்பட்டுள்ளன. சில மதிப்புமிக்க நூல்கள் சூ நோமில் இயற்றப்பட்டுள்ளன. இவற்றில் நிகுயேன் தூவின் *திருயேன் கியேயு*, தோன் தி தியேமின் அவளது நண்பர் தான் திரான் சோன் என்பவர் இயற்றிய செவ்வியல் சீனக் கவிதையின் சூநோம் மொழிபெயர்ப்பான *சின் பூ நிகாம் கூசு* ( – போர்வீரனின் மனைவியின் வருத்தம்) எனும் கவிதையும் மிகவும் புகழ்வாய்ந்த கவிஞரான கோ சுவான் குவோங் என்பவ்ரின் கவிதைகளும் அடங்கும்.  
சூ நோம் எழுத்தில் இயற்றப்பட்டுள்ள சில குறிப்பிடத்தக்க இலக்கியங்களாவன:  
- Chinh phụ ngâm (征婦吟) "படைவீரனின் மனைவியின் வருத்தம்", சீன மொழிபெயர்ப்பு, சூ நோம் (chữ Nôm), பான் குய் இச் (Phan Huy Ích), தாவோன் தி தியேம் (Đoàn Thị Điểm)
- Cung oán ngâm khúc (宮怨吟曲) "பரத்தையின் வருத்தம்", இங்குயே கியா தியேயு (Nguyễn Gia Thiều), 1798
- Hạnh Thục ca (行蜀歌) "துக் நாடுகடத்தல் பாடல்", இங்குயே தி பீச் (Nguyễn Thị Bích), 1885
- Lục súc tranh công (六畜爭功) "ஆறு விலங்குகளின் சண்டை"
- Lục Vân Tiên (蓼雲仙傳) விழியற்றவரின் வீரப் பாடல், கவிஞர் இங்குயே தின் சியேயு (Nguyễn Đình Chiểu), 1888
- Nhị độ mai (貳度梅) "இருமுறை பூக்கும் பிளம் மரம்"
- Phạm Công – Cúc Hoa (范公菊花) பாம் கோங், சூசு கோவா கதை
- Phạm Tải – Ngọc Hoa (范子玉花) ஏதிலி பாம் தாய், இளவரசி நுகோசு கோவா கதை
- Phan Trần (潘陳) பான் இனக்குழுவும் திரான் இனக்குழுவும்
- Quốc âm thi tập (國音詩集) "தேசிய உச்சரிப்புக் கவிதைத் திரட்டு" இங்குயேன் திராய் (Nguyễn Trãi) என்பவர் ஓய்வு பெற்ற பின்னர் எழுதியது
- Truyện Thạch Sanh (石生新傳) தாச் சான் திருயேன் (Thạch Sanh tân truyện) ஆநன். 18 ஆம் நூற்றாண்டு
- Tống Trân and Cúc Hoa(宋珍菊花) தோங் திரானும் அவரது மனைவி சூசு கோவாவும் பற்றிய கதை
- Truyện Trinh thử (貞鼠) "கன்னி எலி" Hò̂ Huyè̂n Qui, 15ஆம் நூற்றாண்டு
- Hoa tiên (花箋) பூக்கவி மடல்
# வியட்நாமிய இலக்கியம்

## வட்டார மொழி இலக்கியங்கள்

### சூ குவோசு இங்கூ எழுத்தில் (Chữ quốc ngữ)

புத்தாசிய இலக்கியம்  
சூ குவோசு இங்கூ எழுத்துமுறை 17 ஆம் நூற்றாண்டிலேயே தோன்றிவிட்டாலும் 20 ஆம் நூற்றாண்டில் பிரெஞ்சு அரசு இவ்வெழுத்தைப் பிரெஞ்சு இந்தோசீனாவில் கட்டாயமாக்கும் வரை கிறித்தவ மரைவட்டத்திலேயே வழங்கிவந்த்து. 20 ஆம் நூற்றாண்டின் தொடக்க ஆண்டுகளில், இவ்வெழுத்தில் பல இதழ்கள் தொடங்கப்பட்டன. மக்களிடையே இவ்விதழ்களுக்கு பெரு வரவேற்பு இருந்த்தால் சூ குவோசு இங்கூ எழுத்துமுறை நாடு முழுதும் பரவலாகியது. இப்பரவலைப் பிரெஞ்சு ஆதிக்கமாக்க் கருதிய சில தலைவர்கள் எதிர்த்தாலும், மற்றவர்கள் இது எழுத்துவழிக் கலவி பரவலுக்கு எளிய கருவியாகக் கருதி வரவேற்றனர். 1945 இல் பிரெஞ்சு ஆதிக்கத்தில் இருந்து விடுதலை பெற்றதும், ஓ சி மின் அவர்களது வியட்மின் தற்காலிக அரசு சூ குவோசு இங்கூ எழுத்துவழி கல்வியைப் பரப்பும் கொள்கையை ஏற்றது. இம்முயற்சி பெருவெற்றி பெற்றதும், எழுத்தறிதல் வீதம் வேகமாக விண்ணளாவ வளர்ந்தது.  
தொடக்கநிலையில் எழுத்துமுறையில் பல வேறுபடுகளும் சிக்கல்களும் இருந்தன. சில சொற்களை எழுதுவதில் பொதுக் கருத்தேற்பு ஏற்படவில்லை. இதற்காக பல கருத்தரங்குகள் நிகழ்த்தப்பட்டன. இக்கருத்தரங்குகளில் அனைத்து சிக்கல்களும் பெரும்பாலும் தீர்க்கப்பட்டன.என்றாலும் சில சிக்கல்கள் இன்னமும் தீர்க்கபடாமலே உள்ளன. 20 ஆம் நூற்றாண்டு இறுதிக்குள் அனைத்து வியட்நாமிய இலக்கியங்களும் சூ குவோசு இங்கூ எழுத்திலேயே உருவாகின. பல முதைய எழுத்துகளில் எழுதப்பட்ட இலக்கியங்களும் இக்கால வியட்நாமியர்களுக்குப் புரிய, இப்புது எழுத்தில் ஒலிபெயர்க்கப்பட்டன. வரலாற்று மேற்கோள்களுக்கு மட்டுமே நிகழ்காலத்தில் பழைய எழுத்துகள் பயன்படுகின்றன.  
புத்தியல் வியட்நாம் மொழியில் பின்வரும் இலக்கிய எழுத்துக்கள் அடங்கும்:  
- வியட்நாம் சூ உலுவோசு (Việt Nam sử lược) (越南史略) திரான் திரோங் கிம் 1921இல் எழுதிய வியட்நாம் வரலாறு  
- வூ திரோங் புங் 1936 இல் எழுதிய *சோ தோ (Số đỏ)*
# வியட்நாமிய இலக்கியம்

## இலக்கிய வகையினங்கள்

### நாட்டுப்புற இலக்கியம்

எழுத்துவழி இலக்கியங்கள் மட்டுமன்றி, வாய்மொழி இலக்கியங்களும் இன்றைய வியட்நாமில் இயற்றப்படுகின்றன. இவை மக்களுக்கும் பரவலாகக் கிடைக்கின்றன. வியட்நாமிய நாட்டுப்புற இலக்கியங்கள் பல வடிவங்கள் இடையிடைவரும் கூட்டாகும். இவை வாய்மொழி மரபோடு, மூன்று ஊடக்க் கலப்பினதாக விளங்குகிறது: அவை கரந்தநிலை (ஆசிரியன் மனதில் மட்டும் தேங்கி நிற்பது) நிலைத்தநிலை (எழுத்தில் தெறித்து நிற்பது), காட்சிநிலை (நிகழ்த்தப்படுவது). நாட்டுப்புற இலக்கியம் வாய்மொழிப் பரவலால் பல பாட வேறுபாடுகள் கொண்டது. இதை இயற்றியவர் யாரென அறியமுடியாதது.
# வியட்நாமிய இலக்கியம்

## இலக்கிய வகையினங்கள்

### நாட்டுப்புற இலக்கியம்

#### தொன்மங்களும் பழங்கதைகளும்

வியட்நாமியத் தொன்மங்கள் இயற்கை கடந்த மாந்தர்கள், வீரர்கள், படைப்புக் கடவுள்கள், பற்றியவை. இவை மாந்தனின் வாழ்வைப் பற்றிய தொல் குடிகளின் கண்ணோட்டங்களைப் படம்பிடிக்கின்றன. இவற்றில் உலகப் படைப்புக் கதைகளும், இலாக் இலாங் குவான், ஔ கோ போன்ற பண்பட்டு வீரர்களும் (*சோன் தின் அல்லது மலை ஆவி, துய் தின் அல்லது நீர் ஆவி*) பற்றிய கதைகளும் அடங்கும்.
# வியட்நாமிய இலக்கியம்

## இலக்கிய வகையினங்கள்

### நாட்டுப்புற இலக்கியம்

#### வியட்நாமியக் கவிதை (சா தோ வியட்நாம்)

முதன்மைக்கட்டுரை: வியட்நாமியக் கவிதைகள்  
மரபு வியட்நாமியக் கவிதைகளாகிய *சா தோ* பெரிதும் நாட்டுப்புறக் கவிதைகள் அல்லது பாடல்கள் ஆகும்.
# வியட்நாமில் தொலைத்தொடர்புகள்

**வியட்நாமில் தொலைத்தொடர்புகள்** *(Communications in Vietnam)* தொலைபேசிகள், வானொலி, தொலைக்காட்சி, இணையம் ஆகியவற்றை உள்ளடக்கும்.
# வியட்நாமில் தொலைத்தொடர்புகள்

## தொலைபேசிகள்

வியட்நாம் தன் தொலைத்தொடர்பு அமைப்புகலைப் புதுப்பித்து விரிவாக்க பெருமுயற்சி எடுத்து வருகிறது. உள்நாட்டில் அனைத்து வட்டார இணைப்பகங்களும் கணினிமயப் படுத்தி கனாயுடன் இணைக்கப்பட்டுள்ளன, தா நாங் , ஓச்சிமின் நகரம் ஆகியவை ஒளியிழை வட்த்தால் அல்லது நூண்ணலை வானொலி அஞ்சல் வலையிணைப்பால் இணைக்கப்பட்டுள்ளன. முதன்மைத் தொடர்கள் கணிசமான அளவில் உருவாக்கப்பட்டுள்ளன. அலைபேசிகள் வேகமாகப் பெருகி வருகின்றன. 2012 அளவில், 134 மில்லியன் அலைபேசி முகவர்கள் இணைந்து வியட்நாம் உலகில் ஆறாம் இடத்தில் உள்ளது.  
இரு செயற்கைக்கோள் நிலையங்கள் பயன்பாட்டில் உள்ளன:இண்டர்சுபுட்னிக் ( Intersputnik), (இந்தியப் பெருங்கடல் வட்டாரம்).  
வியட்நாம் அஞ்சல், தொலைத்தொடர்புக் குழு (பொது அஞ்சல், தொலைத்தொடர்புத் துறையில் இருந்து பிரிந்த குழுமம்) தொலைத்தொடர்பு அமைப்பை இயக்குகிறது. 1990 இல் ஒழுகுமுறையும் வணிக இயக்கமும் பிரிக்கப்பட்டபோது இது உருவாக்கப்பட்டது.தனி ஒழுங்குமுறை அமைப்பு உருவாகியதும் அலைபேசிகட்கான சந்தைப் பிரிவுகள் 1995 இல் போட்டிக்குத் திறக்கப்பட்டன. பன்னாட்டுச் சேவைச் சந்தையும் 2000 இல் திறக்கப்பட்டது.
# வியட்நாமில் தொலைத்தொடர்புகள்

## அலைபேசி வலைப்பின்னல்கள்

- வியட்டெல் மொபைல் (Viettel Mobile) ( வியட்டெல் குழுமத்தின் நேரடிப் பார்வையில்.): 096, 097, 098, 0162, 0163, 0164, 0165, 0166, 0167, 0168, 0169
- மோபிஃபோன் (MobiFone) ( VMS இன் நேரடிப் பார்வையில்): 090, 093, 0120, 0121, 0122, 0126, 0128
- வீனாஃபோன் (VinaPhone) (VNPT இன் நேரடிப் பார்வையில்): 091, 094, 0123, 0125, 0127, 0129
- எசு-ஃபோன் (S-Fone) ( CDMA S-Telecom இன் நேரடிப் பார்வையில்): 095
- வியட்நாமொபைல் (Vietnamobile) (முந்தைய எச் ட்டி மொபைல் (HT Mobile)): 092, 0188
- பீலைன் (Beeline) (G-Tel இன் நேரடிப் பார்வையில்): 0199  
2013 தொடக்கத்தில் பிற அலைபேசி இயக்குபவர்களின் கடும்போட்டியால் எசு-ஃபோனும் பீலைனும் தற்காலிகமாக நிறுத்தப்பட்டன. பீலைன் மீண்டும் 2009 இல் சந்தையில் இயங்கத் தொடங்கியது .
# வியட்நாமில் தொலைத்தொடர்புகள்

## ஒலிபரப்பு/ஒளிபரப்பு ஊடகங்கள்

அனைத்து ஒலி/ஒளி பரப்பு ஊடகங்களையும் அரசு தகவல். தொலித்தொடர்பு அமைச்சகத்தின் வழியாக கட்டுபடுத்துகிறது. அரசின் கட்டுபாட்டில் உள்ள தேசியத் தொலைக்காட்சிச் சேவை அமைப்பான வியட்நாம் தொலைக்காட்சி 9 அலைவரிசைகளை வட்டார ஒலி/ஒளி பரப்பு நிலையங்களோடு இணைந்து இயங்குகிறது. நிகழ்ச்சிகள் நாடு முழுவதும் வட்டார, நகராட்சி தொலைக்காட்சி நிலையங்களின் வலைப்பின்னல் வழியாகப் பரப்பப்படுகின்றன. வியட்நாம் சட்டம் செயற்கைக்கோள் தொலைக்காட்சியை அணுக வரம்புகள் விதித்துள்ளது. என்றாலும் பல வீடுகள் அயல்நாட்டு நிகழ்ச்சிகளை வீட்டு செயற்கைக்கோள் கருவிகள் வாயிலாக அணுகுகின்றன.  
ஒலி/ஒளி பரப்பு நிலையங்கள் ஆறும் 61 வட்டாரத் தொலைக்காட்சி நிலையங்களும் 2006 அளவில் இயங்குகின்றன.
# வியட்நாமில் தொலைத்தொடர்புகள்

## இணையம்

வியட்நாம் இணையப் பயன்பாட்டில் உலக அளவி 16 ஆம் இடத்தை வகிக்கிறது. அருகில் உள்ள பிற தென்கிழக்காசிய நாடுகளோடு ஒப்பிடும்போது இந்நிலை மிகவும் அதிகமாகும்.  
வியட்நாமில் ஐந்து இணையச் சேவை அமைப்புகள் இயங்குகின்றன. அவையாவன:வியட்நாம் குழுமம், வியட்நாம் தரவு தொடர்புக் குழுமம், நிதி, தொழில்நுட்ப வளர்ச்சி கூட்டிணையம், சாய்கோன் அஞ்சல், தொலைத்தொடர்புக் கூட்டிணையம், வியட்டெல் குழுமம். பெரிய நகரங்களில் ஒலியிழை சேவை பரவலாக கிடைக்கிறது.
# வியட்நாமில் தொலைத்தொடர்புகள்

## இணையம்

### புள்ளியியல்

| ஆண்டு | பயனர்கள் | தேச உரிமை (%) | பன்னாட்டு பட்டையகலம் (Bit/s) | தன்னாட்டு பட்டையகலம் (Bit/s) |  |
| --- | --- | --- | --- | --- | --- |
| 2003 | 804,528 | 3.80 | 1,036 |  |  |
| 2006 | 4,059,392 | 17.67 | 7,000 |  |  |
| 2009 | 20,894,705 | 24.47 | 53,659 | 68,760 |  |
| 2012 | 31,200,000 | 35.62 | 311,176 | 415,396 | } |
# போக்ரா

**போக்ரா** *(ஆங்கிலம்:Bogra வங்காளம்: বগুড়া)* வங்காளதேசத்தில் உள்ள ஒரு நகரமாகும். இந்நகரம் இராச்சாகி கோட்டத்தில் அமைந்துள்ள போக்ரா மாவட்டத்தில் இருக்கிறது. இம்மாவட்டத்தின் முக்கிய வணிகமையமாக போக்ரா நகரம் திகழ்கிறது.  
வடக்கு வங்காளதேசத்தின் நரம்பு மையம் போக்ரா என்று சிலர் இந்நகரத்தை விவரிப்பதும் உண்டு. இராச்சாகி கோட்டம் மற்றும் இரங்பூர் கோட்டம் ஆகியவற்றுக்கு போக்ரா நகரம் ஒரு பாலமாகவும் விளங்குகிறது. தோராயமாக 10.37 சதுரமைல் அல்லது 26.86 கிலோமீட்டர் <sup>2</sup> பரப்பளவு கொண்ட இந்நகரம் 21 பகுதிகளாகப் பிரிக்கப்பட்டுள்ளது. 2,66,930 நபர்கள் இங்கு வாழ்வதாக மக்கள் தொகைக் கணக்கெடுப்பு தெரிவிக்கிறது.
# போக்ரா

## வரலாறு

இந்திய நாட்டின் மாமன்னர் அசோகர் காலத்தில் இந்நகரம் வங்காளத்தின் மிகப் பழமையான நகரமாக இருந்ததாகக் கூறப்படுகிறது. வங்காளத்தை வெற்றி கொண்ட மாமன்னர் போக்ரா நகரத்தை நிறுவினார். இந்நகரம் முன்னதாக புந்தரவர்தம் என்ற பெயரால் அழைக்கப்பட்டது. 2008 ஆம் ஆண்டு அக்டோபரில், தினாய்பூர் மாவட்டத்தின் கோராகாட் துணைமாவட்டத்திலுள்ள சுரா பள்ளிவாசலுக்கு அருகில் உள்ள குளக்கரையில் ஒரு கல்வெட்டு கண்டறியப்பட்டது. போக்ரா ஒரு பழைமையான நகரம் என்பதற்கு இக்கண்டுபிடிப்பு வலிமை சேர்க்கிறது. இக்கல்வெட்டு குப்தர் காலத்தைச் சேர்ந்தது என்று நம்பப்படுகிறது.  
வங்காளதேச விடுதலைப் போரின் போது இந்நகரிலும் கடுமையான போர் நடைபெற்றது. போக்ரா போர் என்று அழைக்கப்பட்ட இப்போரில் பிரிவு ஏழைச் சேர்ந்த வங்கதேசபடையின் கொரில்லா அலகுகள் பாக்கித்தான் படையுடன் வீரத்துடன் போரிட்டு வெற்றி பெற்றன.
# போக்ரா

## புவியியல்

1821 ஆம் ஆண்டு முதன்முதலாக போக்ரா உருவாக்கப்பட்டது. நிர்வாக மாவட்டமான போக்ரா 1,359 சதுர மைல் அல்லது 3520 கிலோமீட்டர் 2 பரப்பளவைக் கொண்டிருந்தது.  
பிரம்மபுத்திரா நதியின் பல்வேறு செல்வழிகளால் இம்மாவட்டத்தில் பாயும் முக்கியமான ஆறுகள் உருவாக்கப்பட்டுள்ளன. இந்த ஆறுகள் உள்ளூரில் கோனை, தாவ்கொபா மற்றும் யமுனை என்ற பெயர்களால் அழைக்கப்பட்டன. யமுனை ஆறு இம்மாவட்டக் கிழக்கு எல்லையின் ஒரு பகுதியாக உருவாகியுள்ளது. பிரம்மபுத்திராவும் அதனுடைய வழி ஆறுகளும் வங்காளி, கரடோயா, அட்ரை முதலிய சிற்றோடைகளுடன் சேர்ந்து போக்ரா நகரத்திற்கான வணிகப் பயன்பாடுகளுக்கு உதவுகின்றன.  
வடக்கில் இருந்து தெற்கு நோக்கிப் பாயும் கரடோயா ஆறு 1911 ஆம் ஆண்டில் மாவட்டத்தை இரண்டு பகுதிகளாகப் பிரித்தது. கிழக்குப் பகுதி நிலப்பகுப்பில் வளமான வண்டல் மண் செழித்திருந்தது, செழிப்பாக்குகின்ற வெள்ளம் பாயும் பகுதியாக இப்பகுதி அமைந்ததால் இங்கு சணல், எண்ணெய் வித்துகள், மோட்டா அரிசி போன்ற கனப்பயிர்கள் வளர்ந்தன. மாறாக மேற்குப் பகுதியில் காணப்படும் உயர் நிலத்து மண்ணில் நெற்பயிர் நன்கு விளைந்தது.
# போக்ரா

## பொருளாதாரம்

2009 நகர்ப்புற திட்டமிடல் மேம்படுத்தப்பட்டதால் 2009 ஆம் ஆண்டு முதல் போக்ரா நகரின் உள்கட்டமைப்புகளில் ஒரு குறிப்பிடத்தக்க வளர்ச்சி ஏற்பட்டு வருகிறது. நகரச் சாலைகளை அகலப்படுத்தி மறுகட்டுமானம் செய்தல், தகவல் தொடர்பு வசதிகளை மேம்படுத்துதல், நிலத்தடி எரிவாயு இணைப்புகளை உருவாக்குதல் போன்றவை இத்திட்டத்தில் அடங்கும்.  
போக்ரா நகரில் சிவப்பு மிளகாய் உற்பத்தி ஒரு முக்கிய உள்ளுர் தொழிலாக நடைபெறுகிறது. போக்ரா நகரத்திற்குள்ளேயே பனிரெண்டு மையங்களுக்கு மேல் சிவப்பு மிளகாய் சேகரிப்பில் ஈடுபட்டு வர்த்தகம் செய்கின்றன.  
போக்ரா நகரம் பெரும்பாலும் வங்கிகள் நகரம் என்று அழைக்கப்படுகிறது. நிகழ்நிலை வங்கி வசதிகள், கடன் அட்டைகள், பற்றட்டைகள் போன்ற நவீன வசதிகளுடன் வங்கிகள் இயங்குகின்றன. இந்நகரிலுள்ள கணிசமான வங்கிகள் அரசு வங்கிகளின் கிளைகளாகச் செயல்படுகின்றன. வங்காள வங்கி (மத்திய வங்கி), சோனாலி வங்கி, ரூபாலி வங்கி, சனதா வங்கி, இராச்சாகி கிருசி உன்னயன் வங்கி, வங்காள வளர்ச்சி வங்கி லிமிடெட், உத்தரா வங்கி லிமிடெட், அக்ரானி வங்கி போன்ற வங்கிகளின் கிளைகள் நன்கு விரிவாக்கப்பட்டுள்ளன. இவை தவிர புபாலி வங்கி, தேசிய வங்கி போன்ற சில தனியார் சிறப்பு வங்கிகளும் நகரில் இயங்குகின்றன.  
கூடுதலாக, போக்ரா நகரில் மென்பொருள், தொழில்நுட்பம், மற்றும் கணினி சேவை நிறுவனங்கள் பல காணப்படுகின்றன. 2008 இல் பிரஞ்சு கிராமீன் குழு மற்றும் தனோன் குழு இரண்டும் கூட்டு சேர்ந்து போக்ராவில் கிராமீன் தனோன் என்ற பெயரில் செயல்படத் தொடங்கின.  
விவசாயத் துறையில் 29.95%, விவசாயப் பொருட்கள் உற்பத்தித் தொழிலில் 12.53%, பொது வணிகத்தில் 18.11% வாடிக்கையாளர் சேவைத் தொழிலில் 15.62% போக்குவரத்துத் தொழில் 6.66% கூலித் தொழிலாளர் 2.2%, பிற தொழில்கள் 14.93% என்ற அளவில் போக்ரா நகர மக்கள் ஈடுபடுவதாக புள்ளி விவரங்கள் தெரிவிக்கின்றன.
# போக்ரா

## சுற்றுலா

வங்காளதேசத்தில் இதுவரை கண்டுபிடிக்கப்பட்டுள்ள நகர தொல்பொருள் தளமான மகாசுதங்கார் போக்ராவில்தான் உள்ளது. இதே போல கிராம மகாசுதன் தளமும் போக்ரா மாவட்டத்திலுள்ள சிப்கானி தானாவில் உள்ளது. இங்கு பண்டைய புந்தரவர்தன் நகரத்தின் நிலப்பகுதி எச்சங்கள் காணப்படுகின்றன . புத்த மதத்தினர், இசுலாமியர்கள், இந்துக்கள் அனைவரும் இப்பகுதியை புனிதத்தலமாக கருதுகின்றனர்.  
மகாசுதங்கார் அருகிலேயே அமைந்துள்ள பேகுலூர் பாசோர்கார் இடமும் ஒரு பிரபலமான சுற்றுலா தளாமாகும். பிரித்தானியர் காலத்தில் நீல்குத்தி என்றழைக்கப்பட்ட நவாப் அரண்மனை, கெருவா பள்ளிவாசல் (செர்பூர் துணை மாவட்டம்), பாரா பள்ளிவாசல், சுல்தான் பால்கி சாவின் சமாதி, பஞ்சுபிர் சமாதி, கோகுல் மெட்த், பரசுராம் அரண்மனை, பாசு பிகாரா, பள்ளி உன்னயன் நிறுவனம், சவுதியா நகரப் பூங்கா, பிமர் யங்கிள், நவாப் பாரி அரண்மனை அருங்காட்சியகம், குழந்தைகள் பூங்கா, போர் நினைவு அருங்காட்சியகம் போன்ற பல்வேறு இடங்கள் சுற்றுலாப் பயணிகள் கண்டு களிக்க போக்ரா நகரில் காணப்படுகின்றன.
# பா. முத்துராமன்

**பா. முத்துராமன்** (Balasubramanian Muthuraman) என்பவர் ஒரு பொறியாளர் மற்றும் தொழில் துறை நிருவாகி ஆவார். இவர் டாடா ஸ்டீல் நிறுவனத்தின் மேலாண்மை இயக்குநராக இருந்தார். தொடக்கத்தில் 1966 இல் டாடா ஸ்டீல் நிறுவனத்தில் பயிற்சியாளராகச் சேர்ந்தார்.இரும்பு உருக்கும் உற்பத்தியிலும் பொறியியல் வளர்ச்சியிலும் அனுபவம் பெற்ற பிறகு டாடா ஸ்டீல் நிறுவனத்தில் சந்தைப்படுத்தல் மற்றும்விற்பனை ஆகிய துறைகளில் மாற்றப்பட்டார். இறுதியாக மேலாண்மை இயக்குநராக இருந்தார். தமது 70 ஆம் அகவையில் டாடா குழுமத்திலிருந்து ஒய்வு அடைந்தார். இவருக்குப் பத்ம பூசண் விருதை 2012 ஆம் ஆண்டில் நடுவணரசு வழங்கியது.
# பா. முத்துராமன்

## படிப்பு

சென்னையில் இந்திய தொழில் நுட்ப நிறுவனத்தில் உருக்கியலில் பொறியியல் பட்டம் பெற்றார். பொது மேலாண்மைப் பயிற்சியில் பட்டமும் பெற்றார்.
# பா. முத்துராமன்

## பிற பதவிகள்

ஜாம்செட்பூர் எக்ஸ் எல் ஆர் ஐ சேவியர் மேலாண்மைப் பள்ளியில் தலைவராகவும், கரக்பூரில் இந்தியத் தொழில் நுட்ப நிறுவனத்தின்  ஆளுநர் போர்டு தலைவராகவும் இருந்தார்.
# எமிலியோ எஸ்டீவ்ஸ்

**எமிலியோ எஸ்டீவ்ஸ்** (*Emilio Estevez*, பி. மே 12, 1962) ஓர் அமெரிக்க நடிகரும், எழுத்தாளரும் திரைப்பட இயக்குநரும் ஆவார். 1980 ஆம் ஆண்டுகளில் இவர் முதன்முறையில் நடிப்புத் தொழிலுக்கு அறிமுகமானார். பின்னர் பல ஆங்கிலத் திரைப்படங்களில் நடித்தும், ஒரு சில தொலைக்காட்சித் தொடர்களில் நடித்தும் வந்தார். இவர் பல விருதுகளையும் வென்றுள்ளார்.
# கமோமி தீவு

**கமோமி தீவு** *(Kamome Island )* சப்பான் கடலிலுள்ள ஒரு தீவாகும். மிகச்சரியாக சொல்வதென்றால் இதை தீபகற்பம் என்றுதான் கூறவேண்டும். சப்பான் நாட்டின் ஒக்கைடோ மாநிலத்திலுள்ள எசாச்சி நகரத்தின் கடற்கரைக்கு சற்று அப்பால் இத்தீவு அமைந்துள்ளது. எசாச்சி துறைமுகத்திற்கு ஒரு அலைத்தடுப்புச் சுவராக இத்தீவு செயற்படுகிறது. பல வரலாற்றுத் தலங்கள் இத்தீவில் இருக்கின்றன. ஐயாமா மாநில இயற்கைப் பூங்காவின் ஒரு பகுதியாக கமோமி தீவு பாதுகாக்கப்படுகிறது. சுற்றுலா பயணிகளைக் கவரும் விதமாக, ஒவ்வோர் ஆண்டும் சூலை மாதத்தில் இங்கு இரண்டு நாள் திருவிழா ஒன்று நடத்தப்படுகிறது. நீச்சல், முகாம், மீன்பிடித்தல் மற்றும் பிற பொழுதுபோக்கு நடவடிக்கைகளுக்காக மக்கள் ஆண்டு முழுவதும் இத்தீவிற்கு வந்து பார்த்துச் செல்கின்றார்கள்.
# கமோமி தீவு

## வரலாறு

எடோ காலத்துக் கப்பல்கள் ஒக்கைடோவுடன் வணிகம் மேற்கொள்வதற்கு ஒரு இயற்கைத் துறைமுகமாகவும், மீனவர்களுக்குப் பசிபிக் கடல் வாளை மீன்கள் கிடைக்கும் இடமாகவும் கமோமி தீவு பயன்பட்டது.  
சப்பானியக் கடலில் வாளை மீன்வளத்தைக் குறித்து எய்சிப் பாறையின் பின்னணியில் ஒரு தொல்கதை கூறப்பட்டு வருகிகிறது. முன்னொரு காலத்தில் இக்கடல் பகுதியில் இருந்த கடல் வாளை மீன்கள் எல்லாம் முழுவதுமாக இடம் பெயர்ந்து எங்கோ போய்விட்டனவாம். மீனவர்களுக்கு உதவி செய்வதற்காக குறி சொல்லும் கிழவி ஒருத்தி, ஒரு புட்டியில் மந்திரத் திரவத்தை நிரப்பி கடலில் எறிந்தாளாம். காணாமல் போன மீன்கள் யாவும் திரும்பி வந்தனவாம். கிழவி எறிந்த புட்டி கடலின் தரைப் பரப்பை சென்றடைந்த புட்டி பாறையாக மாறியதாம். இப்பாறையே சப்பானின் கடல் தெய்வமாகக் கருதப்படுகிறதாம் 500 வயது நிரம்பியதாகக் கருதப்படும் . பழைய வைக்கோல் பிரியை அகற்றிவிட்டு புது வைக்கோல் பிரியை மாற்றுவதை இலக்காகக் கொண்டு விழா இரண்டு நாட்களுக்கு நடைபெறும். இவ்விழாவில் படகுப் போட்டி , இசைப்போட்டி போன்ற போட்டிகளும், பாரம்பரிய உடையில் மக்களின் அணிவகுப்பும் சிறப்பாக நடைபெறும்.
# இரிஞ்சானி மலை

இந்த எரிமலையின் மேற்கூரையில், 6-8.5 கிலோ மீட்டர் (3.7 மைல் - 5.3) அகன்ற எரிமலைவாய் ஒரு ஏரியாக அமைந்துள்ளது. "செகரா அனாக்" அல்லது "அனாக் லாட்" (*Segara Anak or Anak Laut*) (கடலின் குழந்தை (*Child of the Sea*) என்றழைக்கப்படும் இந்த எரிமலைமுகடு ஏரியின் ஒரு பகுதி நிறைந்துள்ள நீரின் நிறம் காரணமாக, கடல் போன்ற நீல நிறமாக மிளிர்கிறது. மேலும் அகன்ற எரிமலைவாய் வெந்நீர் ஊற்றுகள் உள்ள இந்த ஏரி, கடல் மட்டத்திலிருந்து சுமார் 2,000 மீட்டர் (6,600 அடி) உயரத்திலும், மற்றும் சுமார் 200 மீட்டர் (660 அடி) ஆழமானதாகவும் இருக்கும் என்று மதிப்பிடப்பட்டுள்ளது. சாசாக் (*Sasak people*) பழங்குடிகள் மற்றும் இந்து சமய மக்கள் என ஏரி மலையில் உள்ள இரண்டு பகுதிகளில் எப்பொழுதாவது புனிதமான சில சமய செயல்பாடுகள் செய்கின்றனர்.
# இரிஞ்சானி மலை

## நிலவியல்

லொம்போத் தீவிலுள்ள சிறிய தீவுகளில் ஒன்றான சுந்தா சிறு தீவுகள், ஒரு சிறிய தீவுக்கூட்டம் ஆகும். இது, மேற்கிலிருந்து கிழக்காக, பாலி, சும்பாவா, சும்பா தீவுகள், மற்றும் திமோர் தீவுகள் போன்ற இவையனைத்தும் ஆத்திரேலிய கண்டத்தின் முனையில் அமைந்துள்ள சிறுசிறு தீவுத் தொகுப்புகளாகும். மேலும் இந்தப் பகுதியிலுள்ள எரிமலைகள் காரணமாக, பெருங்கடல் மேலோடுகளின் நடவடிக்கை மற்றும் அதன் அடுக்கம் நகர்தல் அல்லது அசைவுகள் உருவாகின்றன. இந்தோனேசியாவில் உள்ள குறைந்தது 129 எரிமலைகளில் ஒன்றான ரிஞ்சனி எரிமலை, யப்பான் மற்றும் தென் கிழக்கு ஆசியாவின் மேற்கத்திய அரைக்கோளத்தில் இருந்து அகன்று, அபாயக் கோடுகளைக் கொண்டுள்ள ஒரு பிரிவாகும். இது நான்கு பசிபிக் நெருப்பு வளைய பகுதியாக உருவான சுந்தா பரிதி (*Sunda Arc*) அகழி அமைப்பின் எரிமலைகளை சேர்ந்தவை.  
இந்தத் தீவுக்கூட்டங்களில் லொம்போ மற்றும் சும்பாவா போன்றத் தீவுகள், சுந்தா பரிதியின் நடுப்பகுதியில் உள்ளது. சுந்தா பரிதி, உலகின் மிக ஆபத்தான மற்றும் வெடிக்கும் எரிமலைகளில் ஒன்றாக திகழ்கிறது. மேலும் சும்பாவா தீவில் அமைந்துள்ள சுழல்வடிவ எரிமலையான தம்போரா எரிமலை, 1815 ஆம் ஆண்டு ஏப்ரல் 15 அன்று சரித்திரத்திலேயே மிக உக்கிரமான எரிமலை வெடிப்பு குறியீடு (*VEI*) 7 என்ற அளவீட்டில் வெடித்ததாக அறியப்படுகிறது. இப்பகுதியின் உயர்நிலக் காடுகளின் மேலுறை அற்றும், மற்றும் பெரும்பாலான பகுதிகள் வளர்ச்சி அடையாமலும் உள்ளன. அதேவேளையில் இங்குள்ள வளமான மண்கள் கொண்டுள்ள தாழ்நிலப் பகுதிகளில், அரிசி, சோயா அவரை, குளம்பி, புகையிலை, பருத்தி, கறுவா, 'கோகோ அவரை' (*Cocoa bean*), கிராம்பு, மரவள்ளி, மக்காச்சோளம், தென்னை, கொப்பரை, வாழை மற்றும் வெனிலா போன்ற மிகவும் முக்கிய பயிர்களாக சாகுபடி செய்யப்படுகின்றன. ரிஞ்சனி மலைச் சரிவுகளில் உள்நாட்டு சாசாக் மக்கள் வாழ்கின்றனர். முதன்மையாக செநாறு கிராமத்தில் (*Senaru village*) ரிஞ்சனியில் நிறுவப்பட்ட இது, சில அடிப்படை சுற்றுலாத் தொடர்பான செயல்பாடுகளாக உள்ளன.
# யனோமாமி மொழி

**யனோமாமி மொழி** இது வெனிசுவேலா நாட்டின் தெற்குப்பகுதிக் காடுகள் மற்றும் பிரேசில் நாட்டின் வடக்குப்பகுதிக் காடுகளில் வாழும் பழங்குடிமக்கள் பேசும் மொழியாகும். இவர்களை யனோமாமி மக்கள் என்று அழைக்கிறார்கள். இவற்றில் தோராய கணக்குப்படி 20,000 மக்கள் பேசுவதாகக் கணக்கிடப்பட்டுள்ளது. இவர்களில் பெரும்பாலான மக்களுக்கு இந்த மொழியைத்தவிர வேறு எந்த மொழியும் தெரிவதில்லை. இவை தற்காலங்களில் இலக்கண விளக்கத்தோடு தொகுக்கப்பட்டுள்ளன.
# சச்சிந்திர சவுத்ரி

**சச்சிந்திர சவுத்ரி** (Sachindra Chaudhuri 24 பிப்பிரவரி 1903) என்பவர் சட்ட அறிஞர், அரசியல்வாதி, இந்திய நடுவணரசின் நிதிஅமைச்சர் ஆவார். 1965 முதல் 1967 வரை லால் பகதூர் சாஸ்திரி மற்றும் இந்திரா காந்தி அமைச்சரவைகளில் நிதி அமைச்சராக இருந்தவர். பல குழுமங்களில் இயக்குநராகவும், பாரத ஸ்டேட் வங்கியின் போர்டு உறுப்பினராகவும், சட்டக் குழு உறுப்பினராகவும் பதவி வகித்தார்.
ஐக்கிய நாடுகள் பொதுச் சபை நடைபெற்ற போது இந்தியாவின் சார்பில் அங்கு சென்ற குழுவில் இடம் பெற்றார்.
ஐரோப்பா, அமெரிக்கா போன்ற பல நாடுகளுக்குச் சுற்றுப் பயணம் செய்தார்.  
கொல்கத்தாவில் பிறந்த சச்சிந்திர சவுத்ரி கொல்கத்தா ராணி பாபானி பள்ளியிலும், பிரசிடென்சி கல்லூரியிலும் பின்னர்
கேம்பிரிச் பல்கலைக் கழகத்திலும் கல்வி பயின்றார்.
சமசுகிருத, ஆங்கில இலக்கியங்களைப் படிப்பதில் இவருக்கு ஆர்வம் அதிகம். ஐரோப்பா, அமெரிக்க போன்ற பல நாடுகளில் சுற்றுப் பயணம் செய்தார்.
# கீர்த்திப்பூர் போர்

**கீர்த்திபூர் போர்** *(Battle of Kirtipur)* நேபாளத்தை கோர்க்கள் கைப்பற்றிய போது நிகழ்ந்த ஒரு போர் ஆகும். காத்மாண்டு சமவெளியின் ஒரு முதன்மை நகரமான கீர்த்திப்பூரில் இப்போர் 1767 ஆம் ஆண்டு நடைபெற்றது. கீர்த்திப்பூர் அப்போது லலித்பூர், நேவார் இராச்சியத்தின் ஒரு அங்கமாக இருந்தது. மதில்சுவரால் சூழப்பட்ட 800 வீடுகள் கொண்ட ஒரு நகரமாக உயர்ந்த மேல்பகுதியில் விரிந்திருந்தது  
காத்மாண்டு சமவெளியின் நேவார் படைகளுக்கும், முற்றுகையிட்டிருந்த கோர்க்கா படையினரருக்கும் இடையில் இப்போர் நடைபெற்றது. நாடு பிடிக்கும் ஆசையில் ஷா வம்சத்தை நிறுவிய மன்னர் பிரிதிவி நாராயணன் ஷா தொடங்கிய போரில் கீர்த்திப்பூர் போர் ஒரு திருப்பு முனையாக அமைந்தது என்று கோர்க்காலிகள் குறிப்பிட்டனர். நேவார்களின் ஆட்சி முடிவுக்கு வருவதற்கும், காட்மாண்டு பள்ளத்தாக்கும் அதனுடன் இணைந்த பிற பகுதிகள் முழுவதும் பிரிதிவி நாராயணன் ஷாவின் கட்டுப்பாட்டுக்குள் வருவதற்கும் இப்போரில் அடைந்த வெற்றி ஒரு முக்கியக் காரணமாகும்.
# கீர்த்திப்பூர் போர்

## போர் காட்சிகள்

கீர்த்திப்பூர் போர் ஒழுக்கச்சீர்கேடான கொடுமை நிறைந்த ஒரு போராகக் கருதப்படுகிறது. வெற்றி பெற்ற சாவின் படையினர் கடுமையான எதிர்ப்பை வெளிப்படுத்தி போரிட்ட நேவார் நகரவாசிகளின் மூக்கு மற்றும் உதடுகளை துண்டித்து வெறியாட்டம் போட்டனர்  
கீர்த்திப்புரில் நடபெற்ற போர் மிகுந்த அதிர்ச்சியை ஏற்படுத்தியது. உயிரோடு இருந்த மக்களின் முகங்கள் மூக்கும் பற்களும் சிதைக்கப்பட்டு மண்டையோடுகள் போல காட்சியளித்ததாகவும் இத்தாலிய கப்புச்சின் சபையைச் சேர்ந்த, ஓர் அருட்தந்தையான கியுசெப்பி கருத்துத் தெரிவித்திருக்கிறார்".  
பிரித்தானிய இந்தியாவின் கவர்னர் செனரலான சார்லசு கார்ன்வாலிசுவின் தூதர் கர்னல் கிர்க்பாட்ரிக்கும் இப்போரைக் குறித்து கருத்து தெரிவித்துள்ளார். போர் முடிந்த 26 ஆண்டுகளுக்கு பின்னர் 1793 ஆம் ஆண்டு அவர் காட்மாண்டுவிற்கு வருகைதந்த போது, மூக்கிழந்த மனிதர்களைக் கண்டு தன்னுடைய அனுபவங்களை எழுதியிருக்கிறார்.  
எங்கள் பெட்டிப் படுக்கைகளை மலை உச்சிக்கு கொண்டு வந்த சுமை தூக்குபவர்களில் பலர் மூக்கில்லாமல் இருந்ததை கவனித்தன் விளைவாக இந்த உண்மையை அறிந்துகொள்ள நேரிட்டது என்று அவர் தெரிவித்துள்ளார். அந்தச்சூழலில் தனித்துத் தெரிந்த அவர்களின் முகந்தான் மேற்கொண்டு அவர்களை விசாரிப்பதற்கான காரணமாக அமைந்தது என்று குறிப்பிட்டுள்ளார். அக்காலத்தில், திருடர்கள், ஏமாற்றுக்காரர்கள் மற்றும் நடத்தைக் கெட்டவர்கள் போன்றவர்களுக்குத்தான், மூக்கு, காது துண்டித்தல் ஒரு தண்டனையாக வழங்குவது நேபாள சமூகத்தில் வழக்கமாக இருந்ததாகவும் அவர் குறிப்பிட்டுள்ளார்.  
865 நபர்கள் இவ்வாறு மூக்கறுபட்டிருந்ததாக வரலாற்று ஆய்வாளர்கள் தெரிவிக்கின்றனர். கசர்கள், மகர்கள், தமாங்கர்கள், கிழக்கு பீகாரைச் சேர்ந்த திராகுட்டியர்கள், உள்ளுர் நேவாரிகள் போன்றவர்களும் இக்குழுவில் இடம்பெற்றிருந்தது ஓர் ஆச்சரியமூட்டும் தகவலாகும். செயந்த ராணா, பரசுராம் தபா, சகோதரர் தயாராம் தபா போன்றவர்கள் பள்ளத்தாக்குப் படையின் முன்னணி தளபதிகளாக இருந்துள்ளனர்.
# கீர்த்திப்பூர் போர்

## முற்றுகை

காட்மாண்டு நகரத்தின் வளமான பண்பாடு, வர்த்தகம், தொழில் மற்றும் விவசாயம் ஆகியனவற்றின் மீது கொண்ட ஆசையே காட்மாண்டு பள்ளத்தாக்கை கோர்க்காலிகள் விரும்பியதற்குக் காரணமாகும் . 1736 ஆம் ஆண்டில் கோர்க்காலி மன்னர் நாரா பூபால் சா, காட்மாண்டு பள்ளத்தாக்கின் வடமேற்கில் ஒரு கோட்டையாகவும் எல்லை நகரமாகவும் திகழ்ந்த நுவாகோட் மீது ஒரு தாக்குதலை தொடுத்தார். ஆனால் அத்தாக்குதல் முற்றிலுமாக முறியடிக்கப்பட்டது.  
அவரது மகன் பிரிதிவி நாராயண் சா 1742 இல் மன்னராக முடிசூடிக் கொண்ட பிறகு மீண்டும் இத்தாக்குதல் நடவடிக்கைகள் தொடங்கப்பட்டன. பலமான போரால் மட்டும் காட்மாண்டுவை வெற்றி கொள்ள முடியாது என்பதை பிரிதிவி உறுதியாக நம்பினார். முக்கியமான மற்றும் வர்த்தகம் நிகழ்ந்த பாதைகளைக் கைப்பற்றினால் மட்டுமே காட்மாண்டுவைப் பிடிக்க இயலும் என்றும் கருதினார். அவருடைய படைகள் காட்மாண்டுவைச் சுற்றியுள்ள மலைப் பாதைகளை ஆக்ரமித்தன. திபெத் மற்றும் இந்தியாவை இணைக்கும் வர்த்தகப் பாதைகள் முடக்கப்பட்டன.  
1744 ஆம் ஆண்டில் பிரிதிவி நுவாகோட் நகரைப் பிடித்து நேபாளத்திற்குள் காலடி வைத்தார். இவ்வெற்றியால் இமயமலைத்தொடரில் அமைந்திருந்த வர்த்தக சாலைகளில் நடைபெற்ற நேபாளத்தின் வியாபார நடவடிக்கைகளைத் தடுத்தார். படிப்படியாக காட்மாண்டு பள்ளத்தாக்கின் மேற்கு, தெற்கு மற்றும் கிழக்குப் பகுதிகளைச் சுற்றிலுமிருந்த மாக்வான்பூர், துலிக்கேல் பகுதிகளை 1762 மற்றும் 1763 ஆம் ஆண்டுகளில் கோர்க்காலிகள் பிடித்தனர்.  
நாட்டில் பஞ்சம் ஏற்படுத்தும் ஒரு முயற்சியாக இவர் பள்ளத்தாக்கில் முற்றுகை அமைந்தது. தானியங்கள் எதுவும் பள்ளத்தாக்கிற்குள் செல்ல முடியாதபடி தடுத்தார். தப்பியோடியவர்களைப் பிடித்து சாலையோர மரங்களில் தூக்கிலிட்டனர். தொடர்ச்சியாக நடைபெற்ற இத்தகைய முற்றுகைகளால், கோர்க்காலிகளை சமாளிக்க அரசர் மல்லா பிரித்தானியாவின் கிழக்கிந்திய நிறுவனத்தின் உதவியை நாடினார் . ஆகத்து மாதம் 1767 ஆம் ஆண்டில் தளபதி சியார்ச்சு கின்லோச்சு முற்றுகைகளால் நொந்து போயிருந்த குடிமக்களைக் காப்பாற்ற காட்மாண்டு நோக்கி ஒரு பிரித்தானியப் படையுடன் வந்தார். அவர் காட்மாண்டுவிற்குள் 75 கி.மீ தொலைவு வரை வந்த அவர் சிந்துலி, அரிகர்பூர் கோட்டைகளைக் கைப்பற்றினார். ஆனால் சர்தார் பன்சு குருங்கின் நீடித்த இரண்டு எதிர்தாக்குதல்களால் பிரித்தானியப் படை பின்வாங்கியது.
# கீர்த்திப்பூர் போர்

## முதல் தாக்குதல்

காட்மாண்டு பள்ளத்தாக்கின் மேற்கில் இருக்கும் தாகாசோக் என்ற மலைக்கிராமத்தில் தளம் அமைத்துக் கொண்ட கோர்க்காலிகள் அங்கிருந்து கீர்த்திப்புரின் மீது தங்களது முதலாவது தாக்குதலை நிகழ்த்தினர். அவர்களிடம் வாள், வில், அம்பு மற்றும் துப்பாக்கி போன்ற ஆயுதங்கள் இருந்தன.  
1757-ம் ஆண்டில் நிகழ்ந்த முதல் தாக்குதலின்போது கோர்க்காலி படையினர் மோசமாக தாக்கப்பட்டனர். அவர்கள் கீர்த்திப்பூரை நோக்கி முன்னேறி வந்தபோது நேவார்கள் காயி தனுவந்தர் தலைமையின் கீழ் அவர்களைச் சந்தித்தனர், இரு படைகளும் கீர்த்திப்பூருக்கு வடமேற்கில் தியாங்லா பாண்டு சமவெளியில் போரிட்டனர். மூர்க்கமாகப் போரிட்ட நேவார்கள் தங்கள் நகரத்தைப் பாதுகாத்துக் கொண்டனர். கோர்க்காலிப் படையினரின் தளபதி களு பாண்டே கொல்லப்பட்டார், கோர்க்காலி அரசர் ஒரு துறவி போல வேடமிட்டு, சுற்றியுள்ள மலைகளுக்குள் ஓடி உயிர் தப்பினார்
# கீர்த்திப்பூர் போர்

## இரண்டாவது தாக்குதல்

படையெடுத்தல் மூலமாக கீர்த்திப்பூரை கைப்பற்ற இயலாது என்பதை உணர்ந்த சா அந்நாட்டு மக்களுக்கு பஞ்சத்தை ஏற்படுத்துவதன் மூலம் வெற்றி கொள்ளலாம் என நினைத்தார். நகரத்திற்கு வெளியே முற்றுகையிட்ட இவர் உப்பு பருத்தி முதலானவற்றை நகருக்குள் செல்லவிடாமல் தடுத்தார். கொண்டு வந்தவர்களை வஞ்சகமாக பிடித்து கொன்றார்.  
1764 இல் சா இரண்டாவது முறையாக கீர்த்திப்பூரின் மீது தாக்குதல் நிகழ்த்தினார். சுர்பிரதாப் தலைமையில் இவர்கள் இரவு நேரத்தில் கீர்த்திப்பூரின் மீது தாக்குதலை தொடங்கினர். இம்முறையும் கீர்த்திப்பூரின் மக்கள் சுவர்களுக்குப் பின்னால் நின்று கல்மழை எறிந்து கோர்க்காக்களை தோற்கடித்தனர். சர்பிரதாப்பின் கண்ணில் அம்பு பாய்ந்து அவர் கண்ணை இழந்தார்.
# கீர்த்திப்பூர் போர்

## மூன்றாவது தாக்குதல்

மூன்றாவது முறையாக கீர்த்திப்புரின் மேல் தாக்குதல் நிகழ்த்த 1767 இல், கோர்க்காலி அரசன் சர்பிரதாப்பின் தலைமையில் ஒரு படையை அனுப்பி வைத்தார். இதற்குப் பதிலளிக்கும் விதமாக மூன்று நேப்பாள மன்னர்களும் ஒன்றாக இணைந்து தங்கள் படைகளை கீர்த்திப்பூருக்கு அனுப்பி வைத்தனர். இவர்களின் படை உரிய நேரத்தில் கீர்த்திப்பூருக்கு வருவதற்குள் இலலித்பூரின் தனுவந்தா கோர்க்காலிகளுடன் சேர்ந்த காரணத்தால் அவர்கள் நகருக்குள் நுழைந்தனர்  
உள்ளுர் படையினர் மேலும் போராட வாய்ப்பு இருந்தும் அவர்கள் போரை நிறுத்தி விட்டு கோர்க்காலிகளிடம் சரணடைந்தனர். ஒரு நீண்ட முற்றுகையால் அவர்கள் தளர்ந்து போயிருந்ததும், கோர்க்காலி மன்னன் பொது மன்னிப்பு அளிப்பதாகக் கொடுத்த வாக்குறுதியும் இதற்குக் காரணமாகும். இரண்டு நாட்களுக்குப் பின்னர் போரினால் ஏற்பட்ட இழப்புகளைக் மதிப்பிட்ட சா, நகரத்து உள்ளூர் வீரர்களின் மூக்குகளையும் உதடுகளையும் துண்டிக்கவும் அவர்களைக் கொல்லவும் உத்தரவிட்டான்.  
கீர்த்திப்பூர் போர் வெற்றியானது, வளமான காட்மாண்டு பள்ளத்தாக்கை கைப்பற்ற மேற்கொள்ளப்பட்ட இருபதாண்டு கால முயற்சிக்கு கிடைத்த வெற்றியாகும். இவ்வெற்றியைத் தொடர்ந்து சா காட்மாண்டு, இலலித்பூர், நகரங்களை 1768 ஆம் ஆண்டிலும், பக்தபூரை 1769 ஆம் ஆண்டிலும் கைப்பற்றினார். மல்ல வம்சத்தின் ஆட்சிக்கு முற்றுப்புள்ளி வைக்கப்பட்டு, சா வம்சத்தின் ஆட்சி தொடங்கியது.  
கீர்த்திப்பூர் போரின் முடிவில் நேபாள இராச்சியம் உருவானது.
# கீர்த்திப்பூர் போர்

## இதனையும் காண்க

- மல்லர் வம்சம்
- நேவார் மக்கள்
- பிரிதிவி நாராயணன் ஷா
- ஷா வம்சம்
- ராணா வம்சம்
- நேபாள இராச்சியம்
# பாமியான் மாகாணம்

இதன் பெயர் "ஒளி வீசும் இடம்" என மொழிபெயர்க்கப்படுகிறது. பண்டைக் காலத்தில், நடு ஆப்கானிஸ்தான் பகுதி பட்டுப் பாதையின் ஒரு பகுதியாக இருந்தது. உரோமப் பேரரசு, சீனா, நடு ஆசியா மற்றும் தெற்கு ஆசியா ஆகியவற்றுக்கு இடையிலான பாதைகள் சந்திக்கும் இடமாக இருந்தது. பாமியான் பல நாட்டுப் பயணிகள் தங்கிச் செல்லக்கூடிய பகுதியாக இருந்தது. இங்கு கிரேக்கம் மற்றும் புத்த கலை அம்சங்கள் ஒரு தனிப்பட்ட பாரம்பரிய பாணியில், ஒருங்கிணைந்து அக்கலை கிரேக்க-புத்த கலை என்று அறியப்பட்டது.  
இந்த மாகாணத்தில் பல புகழ்மிக்க வரலாற்று சிறப்புமிக்க இடங்கள் உள்ளன. இதில் குறிப்பிடத்தக்கதாக உள்ளவை; புகழ்வாய்ந்த பாமியன் புத்தர் சிலைகள் அதைச் சுற்றி உள்ள 3,000 குகைகள், பேண்ட்-இ அமீர் தேசிய பூங்கா, தாரா-இ-அஜ்ஹடார், கோல்கோடா மற்றும் ஜாகாக் ஆகிய பண்டைய நகரங்கள், பெரோஸ் பஹார், அஸ்டோபா, கிளிகான், கஹோர்கின், காஃரின் மற்றும் சில்டுகட்டரன் போன்ற இடங்கள் ஆகும்.
# பாமியான் மாகாணம்

## வரலாறு

### அண்மைய வரலாறு

கர்சாய் நிர்வாகம் உருவான பிறகு, பாமியனை மறு நிர்மானம் செய்ய கவனம் செலுத்தப்பட்டது..  
பாமியானின் புத்த நினைவுச் சின்னங்கள் உலக நினைவிடங்கள் நிதியத்தின் 100 அதிக ஆபத்தான பாரம்பரிய தளங்கள் என்று, உலக நினைவிடங்கள் கண்காணிப்பு பட்டியலில் 2008 இல் சேர்த்துக் கொள்ளப்பட்டது. இந்த பட்டியலில் சேர்க்கப்பட்டதால் இந்தத் தளங்கள் தொடர்ந்து தேசிய மற்றும் சர்வதேச கவனத்தை ஈர்க்கும் என்று நம்பப்படுகிறது. இவற்றின் பாதுகாப்பை நீண்ட காலத்துக்கு உறுதி செய்யவும், எதிர்கால மறுசீரமைப்பு முயற்சிகள் பராமரிப்பு பணிகள் பொருட்டு தளத்தில் நம்பகத்தன்மையான பாதுகாப்பு நடைமுறைகள் பின்பற்றப்படுகின்றன. மேலும் பாமியான் அதன் இயற்கை அழகுக்காகவும் அறியப்படுகிறது.  
இந்த மாகாணம் பொது மறுகட்டுமானத்திற்கு பாதுகாப்பான மாகாணங்களில் ஒன்றாக நாட்டில் கருதப்படுகிறது. பாமியனில் நியூசிலாந்து அமைதி காக்கும் படை அமைதி பாதுகாப்பு நடவடிக்கைகளுக்க்கு பணியாற்றியது.
# பாமியான் மாகாணம்

## அரசியலும் ஆட்சியும்

மாகாணத்தின் தற்போதைய ஆளுநர் ஹபீபா சரபி என்பவராவார். இவர் ஆப்கானிஸ்தானின் முதல் மற்றும், நாளதுவரை உள்ள, ஒரே பெண் ஆளுநர் ஆவார்; இவர் 2005 ஆம் ஆண்டு நியமிக்கப்பட்டார். மாகாணத்தின் தலை நகராக பாமியான் நகரம் உள்ளது. மாநிலம் முழுவதும் அனைத்து சட்ட அமலாக்க நடவடிக்கைகளும் ஆப்கானிய தேசிய காவல்துறை (ஏஎன்பி) மூலம் கையாளப்படுகிறது. மாகாண காவல்துறைத் தலைவர் காபூல் உள்துறை அமைச்சகத்தின் பிரதிநிதியாக உள்ளார். ஏஎன்பி உட்பட, மற்ற ஆப்கான் தேசிய பாதுகாப்பு படை (ANSF) போன்றவற்றிற்க்கு நேட்டோ தலைமையிலான படைகளின் ஆதரவு உள்ளது.
# பாமியான் மாகாணம்

## போக்குவரத்து

2014 மே முதல் மாகாணத்தில் தலைநகரான பாமியானில் உள்ள பாமியன் வானூர்தி நிலையத்திலிருந்து காபூலுக்கு நேரடி விமான சேவை வழங்க திட்டமிடப்பட்டது.
# பாமியான் மாகாணம்

## பொருளாதாரம்

### வேளாண்மை

பாமியன் மாகாணம் குறிப்பாக உருளைக்கிழங்கு பயிரிடுவதில் பிரபலமன பகுதியாக உள்ளது. கிழக்கு ஆப்கானிஸ்தானின் வெப்பமான பகுதியான ஜலாலாபாத்தில், குளிர்காலத்தில் உருளைக் கிழங்குகளை வளர்க்கப்படுகின்றன, பின்னர் அங்கிருந்து விதை உருளைக் கிழங்குகள் பாமியானுக்கு கொண்டுவரப்பட்டு வசந்தகாலத்தில் மறு நடவு செய்யப்படுகிறது.
# பாமியான் மாகாணம்

## பொருளாதாரம்

### சுற்றுலா

1979 ம் ஆண்டு சோவியத் படையெடுப்பிற்கு முன்பு மாகாணம் பல சுற்றுலா பயணிகளை ஈர்த்தது. இந்த எண்ணிக்கை இப்போது கணிசமான அளவில் குறைந்துள்ளது என்றாலும், பாமியன் மாகாணமே ஆப்கானிஸ்தான் நாட்டில் முதன் முதலாக சுற்றுலா வாரியத்தை அமைத்த மாகாணமாகும். இங்கு வளரும் சுற்றுலா தொழிலில் ஒரு அம்சமாக பனிச்சறுக்கை அடிப்படையாகக் கொண்டது. இந்த மாகாணம் உலகின் சிறந்த சில "பாட்டி பனிச்சறுக்கு" விளையாட்டுக்கு உகந்த இடங்களில் ஒன்றாக மாகாணத்தால் கூறப்படுகிறது ' மேலும் 2008 ஆண்டு மாகாணத்தில் பனிச்சறுக்கு விளையாட்டை ஊக்குவிக்க $ 1.2 மில்லியன் திட்டத்தில், நியூசிலாந்து அரசாங்கம் மற்றும் சர்வதேச உதவியுடன் அகா கான் அமைப்பு (AKF) தொடங்கப்பட்டது. தாலிபான்களின் வீழ்ச்சிக்குப்பின் இப் பல்கலைக்கழகம் நியூசிலாந்து மாகாண புனரமைப்பு அணிகளால் புனரமைக்கப்பட்டது.
# பாமியான் மாகாணம்

## மக்கள் வகைப்பாடு

பாமியான் மாகாணத்தின் மொத்த மக்கள் தொகை 425,500.
# பாமியான் மாகாணம்

## படக் காட்சியகம்

<>  
</>
# மது தண்டவதே

**மது தன்டவதே** (Madhu Dandavate 21 சனவரி 1924–12 நவம்பர் 2005) என்பவர் இந்திய அரசியல்வாதி, சோசலிசக் கருத்தாளர், நடுவணரசு அமைச்சர் ஆவார்.1971 முதல் 1990 வரை தொடர்ந்து 5 முறை தேர்ந்தெடுக்கப்பட்டு இந்திய நாடாளுமன்ற உறுப்பினராக இருந்தார்.
# மது தண்டவதே

## பேராசிரியராக

தொடக்கக் காலத்தில் இயற்பியல் பேராசிரியராக இருந்தும் மும்பையில் சித்தார்த்தா கலை மற்றும் அறிவியல் கல்லூரயில் துணை முதல்வராகவும் பணியாற்றினார்.
# மது தண்டவதே

## சோசலிசவாதியாக

மகாராட்டிர மாநிலம்அமைவதற்குப் போராடிய சம்யுக்தா மகாராட்டிர இயக்கத்தில் ஈடுபட்டார். பிரசா சோசலிசக் கட்சியில்சேர்ந்தார். அக்கட்சியின் அனைத்திந்திய இணைச் செயலாளராகவும் ஆனார். நில மீட்பு இயக்கத்தில் இணைந்து செயலாற்றினார். 1942 இல் வெள்ளையனே வெளியேறு இயக்கத்தில் கலந்து கொண்டார்.
# மது தண்டவதே

## அரசியல்வாதியாக

1970-71 ஆண்டுகளில் மகாராட்டிர சட்ட மேலவையில் உறுப்பினர் ஆனார். நெருக்கடிக் காலத்தில் 1975இல் கைது செய்யப்பட்டு சிறையில் அடைக்கப்பட்டார். பெங்களூரு மற்றும் ஏர்வாடா சிறையில் இருந்தார். மது தன்டவதே கொங்கன் ரெயில்வே உருவாகப் பாடுபட்டார்.
# மது தண்டவதே

## நடுவணரசு அமைச்சராக

மொரார்சி தேசாய் தலைமையில் அமைச்சரவையில் தொடர் வண்டித் துறை அமைச்சர் ஆனார். அப்போது தொடர் வண்டி இரண்டாம் வகுப்புப் பெட்டிகளில் மரத்தினால் ஆன படுக்கையை நீக்கி போம் மெத்தையினால் ஆன படுக்கை வசதியை இவர் ஏற்படுத்தினார். வி.பி. சிங் பிரதமராக இருந்தபோது இவர் நிதி அமைச்சர் ஆனார். 1990 இல் திட்டக் குழுவின் தலைவராகப் பொறுப்பேற்றார். இவர் இறக்கும் வரை அனைத்திந்திய வாணாள் காப்பீட்டுக் கழக ஊழியர்கள் சங்கத் தலைவராக 24 ஆண்டுகள் இருந்தார்.
# பஞ்ச சம்ஸ்காரம்

**பஞ்சசம்ஸ்காரம்** என்பதற்கு தகுதியை அளிக்கும் ஐந்து சடங்குகள் என்று பொருள். இராமானுசர் நிறுவிய ஸ்ரீவைஷ்ணவ சம்பிரதாயத்தில், பாஞ்சராத்திர ஆகமத்தின் படி, தகுதி உடைய ஸ்ரீவைஷ்ணவ ஆச்சாரியரால் மட்டுமே பஞ்சசம்ஸ்கார சடங்குகள் வைணவர்களுக்கு செய்விக்கப்படுகிறது.  
இராமானுஜர் மூலம் திருமால் திருவடியை அடைய விருப்ப உடைய, ஸ்ரீவைஷ்ணவ சம்பிரதாயத்தை ஏற்றுக் கொண்டவர்களுக்கு ஆண், பெண், சாதி வேறுபாடு இன்றி பஞ்சசம்ஸ்கார சடங்குகள் செய்விக்கப்படுகிறது.
# பஞ்ச சம்ஸ்காரம்

## சடங்கு முறைகள்

பஞ்ச சம்ஸ்காரம் சடங்கினை இராமனுசரால் நியமிக்கப்பட்ட 74 சிம்மாசனாதிபதிகளின் வழிவந்த ஸ்ரீவைஷ்ணவ ஆச்சாரியார்களால் மட்டுமே பஞ்சசம்ஸ்கார சடங்குகள் சீடர்களுக்கு செய்விக்கப்படுகிறது.  
ஸ்ரீவைஷ்ணவ சம்பிரதாயத்தை பின்பற்ற விரும்பும் எவருக்கும், ஆண், பெண் வேறுபாடு மற்றும் சாதி வேறுபாடு இன்றி செய்விக்கப்படுகிறது. பஞ்ச சம்ஸ்கார சடங்கு செய்து கொள்வதன் மூலம் தாங்கள் இராமானுஜருடன் தொடர்புடையவர்கள் என்றும், அவர் மூலம் மோட்சத்தின் போது திருமாலடியை எளிதல் அடைய இயலும் என்பது நம்பிக்கை ஸ்ரீவைஷ்ணவர்களின் நம்பிக்கை. பஞ்ச சம்ஸ்கார சடங்குகள் முறையே:
# பஞ்ச சம்ஸ்காரம்

## சடங்கு முறைகள்

### 1. சங்கு சக்கர முத்திரை பதித்தல்

அக்கினியில் சூடேற்றப்பட்ட சக்கரம் மற்றும் சங்கு முத்திரைகளை, பக்தர்களின் வலது மற்றும் இடது தோள்பட்டையின் மேல் புறத்தில் ஆச்சாரியர் பதிப்பர்.
# பஞ்ச சம்ஸ்காரம்

## சடங்கு முறைகள்

### 2. திருமண் காப்பிடுதல்

சீடரின் நெற்றி, கழுத்து, மார்பு, முதுகு, தோள் பட்டை, வயிறு ஆகிய ஆறு இடங்களில் 12 திருமண் காப்புகளை, விஷ்ணுவின் 12 சிறப்புப் பெயர்களை கூறி ஆச்சாரியர் காப்பிடுவார்.
# பஞ்ச சம்ஸ்காரம்

## சடங்கு முறைகள்

### 3. தாஸ்ய நாமம் சூட்டுதல்

ஆண் பக்தர்களுக்கு இராமானுஜ தாசன் என்றும்; பெண் பக்தர்களுக்கு இராமானுஜ தாசி என்றும் சிறப்பு பெயரிடுவர்.
விஷ்ணு பக்தரின் பிறப்புப் பெயர் வாசுதேவன் என இருப்பின் பஞ்ச சம்ஸ்காரத்தின் போது, அடியேன் வாசுதேவ இராமானுஜ தாசன் என்று பெயரிடுவர். இராமானுஜசருடன் தாங்கள் தொடர்புடையவர்கள் என்பதை குறிக்க இராமானுஜ தாஸ்யப் பெயர் புதிதாக ஆச்சாரியரால் சூட்டப்படுகிறது.
# பஞ்ச சம்ஸ்காரம்

## சடங்கு முறைகள்

### 4. மந்திர தீட்சை அளித்தல்

மூன்று தெய்வீக புனித இரகசியத் திரய மந்திரங்கள் (இரகசியத்திரயம்) எனும் *எட்டெழுத்து மந்திரம்* , *துய மந்திரம்* மற்றும் *சரம சுலோகம்* ஆகிய மந்திர தீட்சை பெறும் சீடரின் காதில் மட்டும் கேட்கும் படி ஆச்சாரியர் மந்திர தீட்சை அளிப்பர்.
# பஞ்ச சம்ஸ்காரம்

## சடங்கு முறைகள்

### 5. யக்ஹம்

திருமாலை வழிபடும் முறைகள், உணவு நியமம், மற்றும் பிற வைணவ அடியார்களுடன் நடந்து கொள்ளும் முறைகளை சீடருக்கு ஆச்சாரியர் விளக்குவார்.
# பஞ்ச சம்ஸ்காரம்

## இதனையும் காண்க

- மந்திரத்திரையம்
- ரகஸ்யத்ரயம்
- திருமண்
# Module:Webarchive
if date then
if config.verifydates then
if ldf then
udate, msg = decodeArchiveisDate (uri.path) -- get the url date in iso format
if 'short link' ~= udate then -- skip if short link
if udate ~= date then -- date comparison using iso format dates
date = udate;
msg = table.concat ({
inlineRed (err_warn_msgs.mismatch, 'warning'), -- add warning message
msg, -- add message if there is one
});
end
end
end
end
else -- no |date=
udate, msg = decodeArchiveisDate( uri.path, "iso" )
if udate == "short link" then
date = nil; -- unset
msg = inlineRed (err_warn_msgs.date_miss, 'warning');
elseif '' == udate then
date = nil; -- unset
else
date = udate;
end
end  
else -- some other service
if not date then
msg = inlineRed (err_warn_msgs.date_miss, 'warning');
end
end  
if 'index' == date then
ulx.url1.date = date .. (msg or ''); -- create index + message (if there is one)
elseif date then
ulx.url1.date = makeDate (date, nil, nil, ldf) .. (msg or ''); -- create a date in the wiki's local language + message (if there is one)
else
ulx.url1.date = msg;
end  
format = args.format; -- Format argument  
if not format then
format = ""
else
for k, v in pairs (data.format_vals) do -- |format= accepts two specific values loop through a table of those values
local found; -- declare a nil flag
for _, p in ipairs (v) do -- loop through local language variants
if format == p then -- when |format= value matches
format = k; -- use name from table key
found = true; -- declare found so that we can break out of outer for loop
break; -- break out of inner for loop
end
end  
if found then
break;
end
end  
if format == "addlpages" then
if not ulx.url1.date then
format = ""
end
elseif format == "addlarchives" then
format = "addlarchives"
else
format = ""
end
end
ulx.url1.format = format  
if args.title and args.title1 then -- Title argument
return inlineError (data.crit_err_msgs.conflicting, {origin.title, origin.title1});
end  
ulx.url1.title = args.title or args.title1;  
local rend = createRendering
if not rend then
return inlineError (data.crit_err_msgs.unknown);
end  
return rend .. ((unnamed_params and inlineRed (err_warn_msgs.unnamed_params, 'warning')) or '') .. createTracking;  
end  
----------------------------< E X P O R T E D F U N C T I O N S >------------------------------------------  
return {webarchive = webarchive};